stanford-oval/wikipedia huggingface dataset:
พีสุเกะ

| พีสุเกะ |
| --- | --- |
ตัวละครใน โดราเอมอน
พีสุเกะ
สร้างโดย: ฟูจิโกะ เอฟ. ฟูจิโอะ
ให้เสียงโดย: เคโกะ โยโกะซาวะ (ค.ศ. 1980) ริวโนสุเกะ คะมิกิ (ค.ศ. 2006)
ประวัติ
เผ่าพันธุ์: ไดโนเสาร์
ญาติ: โนบิตะ (ผู้เลี้ยงดู)
พีสุเกะ ในฉบับมังงะ
พีสุเกะ (ญี่ปุ่น: ピー助; โรมาจิ: Pīsuke; อังกฤษ: Piisuke) ได้รับการออกแบบโดย ฟูจิโกะ เอฟ. ฟูจิโอะ เป็นตัวละครการ์ตูนซีรีส์ โดราเอมอน ที่ได้รับการกล่าวถึงเรื่องราวความผูกพันระหว่างมนุษย์กับสัตว์ที่สร้างความประทับใจให้กับผู้ชมมานานกว่า 3 ทศวรรษ ซึ่งพีสุเกะเป็นเพลซิโอซอร์ซึ่งอยู่ในกลุ่มของสัตว์เลื้อยคลานทะเล สายพันธุ์ฟุตาบะซอรัส
เนื้อเรื่องย่อ

โนบิตะได้ใช้ผ้าคลุมกาลเวลาฟักไดโนเสาร์สายพันธุ์ฟุตาบะซอรัสขึ้นมา และได้นำไปซุกซ่อน ก่อนที่จะร่างกายของมันจะเติบโตจนมีขนาดใหญ่จนไม่สามารถซุกซ่อนได้อีกต่อไป มันเป็นไดโนเสาร์ที่มีความเชื่อง และโนบิตะได้ตั้งชื่อให้กับมันว่า พีสุเกะ
ไดโนเสาร์ของโนบิตะ

ในเทนโตมูชิคอมิกส์ เล่ม 10 มีเรื่องราวของโนบิตะที่ได้ขุดพบซากฟอสซิลของไดโนเสาร์เพลซิโอซอร์ และได้ทำการฟักไข่ด้วยผ้าคลุมแห่งกาลเวลา โนบิตะมีความต้องการที่จะเลี้ยงดูมัน แต่มันก็โตวันโตคืนจนต้องพามันส่งกลับไปยังยุคของมัน
โดราเอมอน ตอน ไดโนเสาร์ของโนบิตะ

ในโดราเอมอนฉบับภาพยนตร์ชุด ไดโนเสาร์ของโนบิตะ เนื้อหาในการฟักลูกไดโนเสาร์นี้มีลักษณะที่คล้ายกับไดโนเสาร์ของโนบิตะในหนังสือการ์ตูน ซึ่งในภายหลังโดเรมอนและโนบิตะ รวมถึง ชิซูกะ, ไจแอนท์, ซูเนโอะ อีกสามคนได้เดินทางสู่ยุคครีเตเชียส นอกจากนี้ ไทม์แมชชีนที่พวกเขาใช้เดินทางได้ถูกโจมตีโดยนักล่าไดโนเสาร์ ซึ่งได้แทรกขึ้นมาในการผจญภัยครั้งนี้ ซึ่งมีหลายครั้งที่จะได้เห็นแรงบันดาลใจในการช่วยเหลือผู้อื่นของโนบิตะ
โดราเอมอน ตอน ไดโนเสาร์ของโนบิตะ เดอะมูฟวี่

ภาพยนตร์ชุด ไดโนเสาร์ของโนบิตะ เดอะมูฟวี่ ได้รับการจัดฉายครั้งแรก ณ วันที่ 4 มีนาคม ค.ศ. 2006 เป็นภาพยนตร์รีเมคจาก โดราเอมอน ตอน ไดโนเสาร์ของโนบิตะ โดยมีการดำเนินเรื่องราวในลักษณะเดียวกัน โดยมีการวาดขึ้นใหม่ และนำเสนอความผูกพันของโนบิตะและฉากที่เพิ่มมากขึ้น จุดสังเกตที่น่าสนใจคือ ของวิเศษ ทามาโกะทำให้เชื่อง ที่ให้ไดโนเสาร์กินนั้นเป็น ลูกบอลสีชมพู และภาพยนตร์ ไดโนเสาร์ของโนบิตะ เดอะมูฟวี่ ยังมีฉากเบื้องหลังในตอนท้ายของเรื่องอีกด้วย
โดราเอมอน ตอน ไดโนเสาร์ตัวใหม่ของโนบิตะ

ภาพยนตร์ชุด โดราเอมอน ตอน ไดโนเสาร์ตัวใหม่ของโนบิตะ  ได้รับการจัดฉายครั้งแรก ณ วันที่ 8 สิงหาคม ค.ศ. 2020 เป็นภาพยนตร์ภาคต่อของ โดราเอมอน ตอน ไดโนเสาร์ของโนบิตะ เดอะมูฟวี่ มีการปรากฏตัวของพึซึเกะที่ให้เสียงโดย	เรียวโนสุเกะ คามิกิ ที่เคยให้เสียงพากย์ในไดโนเสาร์ของโนบิตะ เดอะมูฟวี่ กลับมารับเชิญอีกครั้งตอนที่โนบิตะพลัดตกจากทะเล และพีซึเกะที่อายุมากขึ้นได้ช่วยโนบิตะและคิวขึ้นฝั่ง
ผู้ให้เสียงพากย์

เคโกะ โยโกะซาวะ - ไดโนเสาร์ของโนบิตะ
ริวโนสุเกะ คะมิกิ - ไดโนเสาร์ของโนบิตะ เดอะมูฟวี่ และ โดราเอมอน ตอน ไดโนเสาร์ตัวใหม่ของโนบิตะ
สิ่งสืบทอด

พีสุเกะ ยังเป็นตัวละครหลักที่ปรากฏในพิพิธภัณฑ์ฟูจิโกะ เอฟ. ฟูจิโอะ ที่นครคาวาซากิ จังหวัดคานางาวะ ในบริเวณสวนด้านนอก
แหล่งข้อมูลอื่น

映画ドラえもん『のび太の恐竜2006』公式サイト (ญี่ปุ่น)
うごくえほん のび太の恐竜 เก็บถาวร 2011-10-13 ที่ เวย์แบ็กแมชชีน (ญี่ปุ่น)
ピー助 at Wikia (ญี่ปุ่น)
| ด ค กโดราเอมอน โดย ฟูจิโกะ เอฟ>  ฟูจิโอะ |
| --- | --- |
แฟรนไชส์:  มังงะ โดราเอมอนพลัส  แก๊งป่วนก๊วนโดราเอมอน  โดราเบส  อนิเมะ 
ตัวละคร:  โดราเอมอน  โนบิตะ  ชิซุกะ  ไจแอนท์  ซึเนโอะ  โดเรมี  ตัวละครรอง 
ภาพยนตร์:  ไดโนเสาร์ของโนบิตะ  นักบุกเบิกอวกาศ  ตะลุยแดนมหัศจรรย์  ผจญภัยใต้สมุทร  ท่องแดนเวทมนตร์  สงครามอวกาศ  สงครามหุ่นเหล็ก  เผชิญอัศวินไดโนเสาร์  ตำนานเทพนิยายไซอิ๋ว  ท่องแดนญี่ปุ่นโบราณ  ตะลุยดาวต่างมิติ  ตะลุยแดนอาหรับราตรี  บุกอาณาจักรเมฆ  ฝ่าแดนเขาวงกต  สามอัศวินในจินตนาการ  บันทึกการสร้างโลก  ผจญภัยสายกาแล็คซี่  ตะลุยเมืองตุ๊กตาไขลาน  ผจญภัยเกาะมหาสมบัติ  ตะลุยอวกาศ  ตำนานสุริยกษัตริย์  อัศวินแดนวิหค  ตะลุยอาณาจักรหุ่นยนต์  มหัศจรรย์ดินแดนแห่งสายลม  ท่องอาณาจักรโฮ่งเหมียว  ไดโนเสาร์ของโนบิตะ (2006)  ตะลุยแดนปีศาจกับ 7 ผู้วิเศษ  ตำนานยักษ์พฤกษา  นักบุกเบิกอวกาศ (2009)  สงครามเงือกใต้สมุทร  ผจญกองทัพมนุษย์เหล็ก ~ปีกแห่งนางฟ้า~  ผจญภัยในเกาะมหัศจรรย์  ล่าโจรปริศนาในพิพิธภัณฑ์ของวิเศษ  บุกดินแดนมหัศจรรย์ เปโกะกับ 5 สหายนักสำรวจ  ผู้กล้าแห่งอวกาศ  กำเนิดประเทศญี่ปุ่น  คาชิ-โคชิ การผจญภัยขั้วโลกใต้ของโนบิตะ  เกาะมหาสมบัติของโนบิตะ  สำรวจดินแดนจันทรา  ไดโนเสาร์ตัวใหม่ของโนบิตะ  สงครามอวกาศจิ๋วของโนบิตะ  ฟากฟ้าแห่งยูโทเปียของโนบิตะ  โลกแห่งซิมโฟนี่ของโนบิตะ 
ภาพยนตร์ 3DCG:  สแตนด์บายมี โดราเอมอน เพื่อนกันตลอดไป  สแตนด์บายมี โดราเอมอน เพื่อนกันตลอดไป 2 
วิดีโอเกม:  โดราเอมอน  โดราเอมง: เมกิว ไดซากุเซ็น  Giga Zombie no Gyakushū  Doraemon 3D Movie Maker  SOS! Otogi no Kuni  Nobita to Mittsu no Seireiseki  Nobita to Hikari no Shinden  Nobita no Machi SOS!  Makai no Dungeon  Doraemon no Quiz Boy 2  Minna de Asobō! Minidorando  Nobita's Dinosaur 2006 DS  Nobita no Shin Makai Daibouken DS  Doraemon Wii  Nobita and the Green Giant Legend DS  โดรางานะ  โดราเอมอนสตอรีออฟซีชัน 
  หมวดหมู่
พี่ชาย My Hero

| พี่ชาย My Hero |
| --- | --- |

กำกับ: จอช คิม
เขียนบท: จอช คิม
อำนวยการสร้าง: Edward Gunawan  Chris Lee อโนชา สุวิชากรพงศ์
นักแสดงนำ: ถิร ชุติกุล  อิงครัต ดำรงค์ศักดิ์กุล  จิณณะ นวรัตน์   โทนี่ รากแก่น
ผู้บรรยาย: โทนี่ รากแก่น
กำกับภาพ: นิกร ศรีพงศ์วรกุล
ตัดต่อ: กมลธร เอกวัฒนกิจ
ดนตรีประกอบ: Böðvar Ísbjörnsson
ผู้จัดจำหน่าย: Add Word Productions, Chris Lee Productions and Electric Eel Films in association with Hidden Rooster Films
วันฉาย: 8 กุมภาพันธ์ พ.ศ. 2558 (ปฐมทัศน์ที่เบอร์ลิน)  16 กรกฎาคม พ.ศ. 2558 และ 15 ตุลาคม พ.ศ. 2558 (ไทย)
ความยาว: 80 นาที
ประเทศ: ไทย
ภาษา: ไทย
ข้อมูลจาก IMDb
พี่ชาย My Hero (อังกฤษ: How To Win At Checkers (Every Time)) เป็นภาพยนตร์ไทย กำกับโดยผู้กำกับชาวเกาหลี-อเมริกัน จอช คิม นำแสดงโดย ถิร ชุติกุล, อิงครัต ดำรงค์ศักดิ์กุล, จิณณะ นวรัตน์ และ โทนี่ รากแก่น ภายใต้การควบคุมการผลิตของ อิเล็คทริค อีลล์ ฟิล์ม เป็นภาพยนตร์แนวชีวิต ประเภทการเปลี่ยนผ่านของวัย (coming of age) มีเนื้อหาเกี่ยวกับ ความสัมพันธ์ของพี่ชายที่เป็นเกย์ กับน้องชายที่เป็นชายแท้ และการเกณฑ์ทหารในประเทศไทย และประเด็นเรื่องความรุนแรงในสามจังหวัดชายแดนภาคใต้ การขายบริการทางเพศของชายรักชาย พิษร้ายแรงของยาเสพติด ความรักต้องร่วมฝ่าฟันของชาวเกย์ ความเหลื่อมล้ำระหว่างคนจน-คนรวย เนื้อเรื่องมาจากหนังสือ Sightseeing เรื่องสั้น "Draft Day" คือเรื่องของการจับใบดำ-ใบแดง และ "At the Cafe Lovely" โดย รัฐวุฒิ ลาภเจริญทรัพย์
ออกฉายรอบปฐมทัศน์เทศกาลภาพยนตร์นานาชาติเบอร์ลิน ในโปรแกรมพาโนรามา Berlin International Film Festival 2015 (Panorama) เมื่อวันที่ 8 กุมภาพันธ์ พ.ศ. 2558 ไปคว้ารางวัล เบสต์อินเตอร์เนชันแนลฟีจเจอร์ Best International Feature ออเดียนอะวอร์ด ในเทศกาลฟิล์มเอาต์ซานดิเอโก และเป็นตัวแทนหนังไทย เพื่อไปชิงรางวัลออสการ์ ครั้งที่ 88 ในสาขาภาพยนตร์ต่างประเทศยอดเยี่ยม (Best Foreign Language Film Award) และออกฉายในประเทศไทย 16 กรกฎาคม พ.ศ. 2558
เนื้อเรื่อง

เนื้อเรื่องเล่าเรื่องผ่านมุมมองของ เด็กกำพร้าวัย 11 ขวบ ชื่อ โอ๊ต มีพี่ชายชื่อ เอก โอ๊ตและเอก กำพร้าสูญเสียพ่อและแม่ ทั้งคู่เลยต้องอาศัยอยู่กับ ป้า และลูกสาวของป้า
เอกเป็นพี่ชายที่แสนดี คอยดูแลและประคบประหงมโอ๊ตอย่างดี อย่างไรก็ตาม  เอกเป็นเกย์ คบหากับไจ๋ คนรักเพื่อนชายวัยเดียวกันแต่ฐานะดีกว่า ตัวละครทั้ง 2 ดำเนินชีวิตเฉกเช่นคนปกติธรรมดา จนเมื่อเอกต้องไปเกณฑ์ทหาร โอ๊ตตัดสินใจขโมยของมีค่าไปมอบให้เสี่ยผู้มีอิทธิพลประจำตลาด เพื่ออ้อนวอนขอให้เสี่ยช่วยเหลือพี่ชายของตน ทั้งนี้เสี่ยผู้มีอิทธิพลเป็นเจ้าของบาร์ที่เอกทำงานอยู่
ท้ายสุด เอกจับได้ใบแดง ก่อนจะเข้ากรมกอง เอกได้ไปทำงานขายบริการทางเพศให้กับชายรักชาย โอ๊ตผู้เป็นน้องได้รับรู้ถึงงานที่เขาต้องทำ เอกตัดสินใจบอกเลิกกับแฟนผู้มีเส้นสายจนไม่ต้องถูกเกณฑ์เป็นทหาร ขณะเดียวกัน แฟนก็รู้สึกผิดหวังกับการทำงานขายบริการทางเพศของเอก ที่ต้องทำงานเพื่อหาเลี้ยงน้องและครอบครัว
เอกถูกส่งไปชายแดนภาคใต้ และที่นี่ทำให้เขาต้องเสียชีวิต ฉากสุดท้ายของเรื่องตัดมาที่โอ๊ตตอนโต โดยโอ๊ตตั้งข้อสังเกตว่า ทำไมใบดำถึงอยู่ที่คนท้าย ๆ ติด ๆ กันไปหมด รวมถึง "ไอ้ตี๋" ลูกชายเสี่ยก็จับได้ใบดำเช่นกัน ภาพในฉากโอ๊ตตอนโต ตื่นขึ้นมาในคอนโดมิเนียม หรูกลางกรุงเทพ ในวันที่เขาจับใบดำใบแดง และท้ายสุดก็ได้ใบดำ
นักแสดง

ถิร ชุติกุล รับบท เอก พระเอกของเรื่องที่เป็นเกย์ เป็นแฟนกับไจ๋ ที่ต้องเข้าเกณฑ์ทหาร
อิงครัต ดำรงค์ศักดิ์กุล รับบท โอ๊ต ตอนเด็ก
จิณณะ นวรัตน์ รับบท ไจ๋ แฟนของเอก
โทนี่ รากแก่น รับบท โอ๊ต ตอนโต
โกวิท วัฒนกุล รับบท เสี่ยผู้มีอิทธิพล
ณัฐรัฐ เลขา รับบท คิตตี้
ทันยา แต้มดี รับบท ป้า
อนวัช พัฒนวณิชกุล รับบท ตี๋เล็ก
แก้วอ้น รับบท ขวัญ
นันทิตา ฆัมภิรานนท์
ไมเคิล เชาวนาศัย
เสกสรร สุทธิจันทร์
งานสร้างภาพยนตร์

หนังเรื่องนี้เป็นการร่วมทุนหลาย ๆ หุ้นส่วน จากไทย, ฮ่องกง, อินโดนีเซีย และก็ยังได้รับเงินทุนมาจากองค์กรเฟรมไลน์จากอเมริกา
จอช คิมผู้กำกับชาวเกาหลีที่เกิดและเติบโตในสหรัฐอเมริกา สนใจเรื่องระบบการเกณฑ์ทหารในประเทศไทยมากหลังจากได้อ่านเรื่องสั้น 'Draft Day' จากวรรณกรรมเรื่อง "Sightseeing" ของรัฐวุฒิ ลาภเจริญทรัพย์ เพราะเป็นระบบที่อยู่กึ่งกลางระหว่างประเทศเกาหลีที่บังคับให้ผู้ชายทุกคนเป็นทหาร และอเมริกาที่การเป็นทหารเกิดจากความสมัครใจ จึงได้ซื้อลิขสิทธิ์มาทำเป็นหนัง ผ่านทางเอเยนต์ที่ดูแลอยู่ที่นิวยอร์ก โดยทั้งสองเรื่องสั้นนั้นไม่มีเนื้อหาเกี่ยวกับเกย์เลย แต่รัฐวุฒิก็ยินดีให้ผู้เขียนบทภาพยนตร์สามารถนำไปดัดแปลงได้ หลังจากดราฟท์แรกยังอิงจากต้นฉบับอยู่ ผู้กำกับเดินทางมาประเทศไทยเพื่อศึกษาเรื่องการเกณฑ์ทหารเมื่อ 3 ปีก่อนหน้า และทำหนังสารคดีเรื่อง Draft Day (2013) ถ่ายทอดชีวิตของสาวประเภทสอง 2 คนที่ต้องมาเกณฑ์ทหาร ส่วนประเด็นเนื้อหาเกี่ยวกับหมากรุกนั้น มาจากชีวิตจริงของผู้กำกับ ที่พี่ชาย เขาเป็นคนสอนเล่น และตั้งใจว่าสักวันหนึ่งจะชนะเขาให้ได้
ประเด็นเนื้อหามีตัวละครของกลุ่มบุคคลที่มีความหลากหลายทางเพศ จอช คิม ผู้กำกับและเขียนบท ที่เติบโตในรัฐเท็กซัส เป็นรัฐที่ค่อนข้างมีความเป็นอนุรักษ์นิยม ได้เห็นการนำเสนอตัวละครที่มีความความหลากหลายทางเพศผ่านสื่อรูปแบบต่าง ๆ ในลักษณะที่ตัวละครที่มีความหลากหลายทางเพศนั้นเต็มไปด้วยความเศร้า ไม่สมหวังในชีวิต จบลงด้วยความตาย จึงอยากสร้างภาพยนตร์ที่แสดงความสุขสมหวังของตัวละครที่มีความหลากหลายทางเพศเพื่อสร้างสังคมในแบบที่คนทุกคนสามารถอยู่ร่วมกันได้อย่างมีความสุข
เริ่มทดสอบหน้ากล้องนักแสดงกว่า 50 คนเมื่อเดือนมีนาคม 2557 และถ่ายทำในเดือนมิถุนายนในปีเดียวกัน ใช้เวลาถ่ายทำเพียง 20 วัน โดยใช้สถานที่ถ่าย 29 แห่ง จิณณะ นวรัตน์ ที่ได้รับบทไจ๋ เดิมจะได้รับบทเป็นเอก แต่มีบทที่ต้องถอดข้างล่าง ซึ่งเกินขอบเขต จึงไปรับบทไจ๋แทน ด้านนักแสดงเด็ก อิงครัต ที่รับบทเป็นโอ๊ตตอนเด็ก ได้คัดเลือกเด็กกว่า 100 คน ทั้ง ๆ ที่ อังครัตได้มาทดสอบบทเป็นคนแรก ๆ ส่วนนักแสดงสมทบ นันทิตา ฆัมภิรานนท์ รับบทนักร้องในบาร์ ได้รับการติดต่อจากจอช คิมโดยตรงเพราะรู้จักจากรายการไทยแลนด์ก็อตทาเลนต์
การตอบรับ

ในประเทศไทย หลังจากออกฉาย 2 อาทิตย์ภาพยนตร์ทำรายได้ 6 แสนบาท
ธวัชชัย ดีพัฒนา บรรณาธิการบริหารนิตยสาร แอตติจูด กล่าวว่า ผู้กำกับซึ่งเป็นคนเกาหลี แต่สามารถถ่ายทอดชีวิตแบบไทยๆ ได้อย่างเข้าใจคนไทยเอามาก ๆ หนังเรื่องนี้ได้ทำลายกำแพงของหนังเกย์แบบเก่าๆ ที่เราคุ้นเคย ชูเกียรติ ศักดิ์วีระกุล ผู้กำกับภาพยนตร์ ชมเชยว่า "เล่าเรื่องเกย์ได้ไม่ซ้ำซาก ทำให้เกย์เป็นเรื่องปกติธรรมดา สาระแก่นของหนังอยู่ที่เรื่องอื่น ก็สะท้อนสังคมได้เจ็บแสบลึกซึ้ง" ภาพยนตร์เรื่องนี้ยังได้รับคัดเลือกเข้าชิงรางวัลออสการ์ครั้งที่ 88 สาขาภาพยนตร์ต่างประเทศ โดยบัณฑิต ทองดี นายกสมาคมผู้กำกับภาพยนตร์ไทย ให้เหตุผลไว้ว่า "ถือว่าเป็นหนังที่ดีที่สุด เหมาะสมที่สุดของปีนี้แล้ว หนังไม่ได้เล่าเรื่องชายรักชายอย่างเดียว หนังเล่าเรื่องอารมณ์ของมนุษย์ได้อย่างดี ถือว่าหนัง พี่ชาย My Hero ชนะอย่างเป็นเอกฉันท์" วีระศักดิ์ โควสุรัตน์ เลขาธิการสมาคมสมาพันธ์ภาพยนตร์แห่งชาติ ให้เหตุผลว่า "พี่ชาย my hero มีความน่าสนใจ และแปลกใหม่ ฉายภาพบริบทของสังคมไทย ได้อย่างน่าฉุกคิด นอกจากนี้ยังมองว่าเป็นเรื่องประจวบเหมาะ และสอดคล้องกับบรรยากาศบ้านเมืองในตอนนี้"
เรื่องการตัดต่อ นิ้วกลม ตั้งข้อสังเกตว่า "ผู้กำกับและผู้ลำดับภาพมักเล่นกับห้วงคำนึงในหัวของตัวละคร ที่ชอบคิดไปไกลว่า "worst-case scenario" ของสถานการณ์ย่ำแย่ที่เขากำลังเผชิญอยู่นั้น จะไปจบลงตรงจุดไหน"
ด้านตัวละคร เนชั่น เห็นว่า ตัวละครมีความแปลกเหมือนหลุดมาจากภาพยนตร์ไทยยุคใหม่ในช่วงปลายคริสต์ทศวรรษ 1990 ถึงช่วงต้นคริสต์ทศวรรษ 2000 ที่ภาพยนตร์ยุคนั้นมีนักเขียนบท ผู้กำกับอย่าง วิศิษฏ์ ศาสนเที่ยง, เป็นเอก รัตนเรือง, คงเดช จาตุรันต์รัศมี รวมถึงนักเขียนปราบดา หยุ่น เนชั่นยังเห็นว่า การแสดงของ ถิร ชุติกุลที่รับบทเอก "น่าจับตามอง" และแนวหน้า ชื่นชมการแสดงของดาราเด็ก อิงครัต ดำรงค์ศักดิ์กุล ผู้รับบทเป็นโอ๊ตว่า "น่าทึ่ง"
รางวัล > รางวัลต่างประเทศ

Los Angeles Asian Pacific Film Festival 2015, USA รางวัล Audience Award for Best Narrative Feature
Film Film Out San Diego LGBT Film Festival 2015, USA รางวัล Audience Award for Best International Feature Film
Toronto Inside Out LGBT Film Festival 2015, USA รางวัล Jury Award for Best International First Feature Film
Tel Aviv LGBT Film Festival 2015, Israel รางวัล Audience Award for Best Feature Film
Long Beach QFilm Festival 2015, USA รางวัล Jury Award for Best Narrative Feature Film
Oslo/Fusion International Film Festival 2015, Norway รางวัล Youth Jury Award for Best Film
Torino LGBT Film Festival 2015, Italy รางวัล Special Jury Mention for Best Feature
Miami LGBT Film Festival 2015, USA รางวัล Runner-Up Jury Award for Best Feature
แหล่งข้อมูลอื่น

พี่ชาย My Hero ที่เฟซบุ๊ก
ฟรานเชสโคที่ 2 กอนซากา มาควิสแห่งมานตัว

| ฟรานเชสโคที่ 2 กอนซากา Francesco II Gonzaga, Marquess of Mantua |
| --- | --- |
ภาพเหมือนของฟรานเชสโคที่ 2 กอนซากาที่หอศิลป์อุฟฟิซิ, ฟลอเรนซ์
เกิด: 10 สิงหาคม ค.ศ. 1466
ถึงแก่กรรม: 29 มีนาคม ค.ศ. 1519
บิดามารดา: เฟเดริโคที่ 1 กอนซากา (บิดา)
ฟรานเชสโคที่ 2 กอนซากา มาควิสแห่งมานตัว หรือ ฟรานเชสโคที่ 2 กอนซากา หรือ 'ที่ 4' (อังกฤษ: Francesco II Gonzaga, Marquess of Mantua) (10 สิงหาคม ค.ศ. 1466 - 29 มีนาคม ค.ศ. 1519) ฟรานเชสโคที่ 2 กอนซากาเป็นประมุขผู้ปกครองมานตัว ตั้งแต่ปี ค.ศ. 1484 จนกระทั่งเสียชีวิตในปี ค.ศ. 1466
ประวัติ

ฟรานเชสโคเป็นบุตรของเฟเดริโคที่ 1 กอนซากา มีอาชีพเป็นทหารรับจ้างที่ทำงานเป็นแม่ทัพของเวนิส ระหว่าง ค.ศ. 1489 จนถึง ค.ศ. 1498 และเป็นผู้นำกองทัพของสหพันธ์เวนิสในยุทธการฟอร์โนโว ซึ่งเป็นยุทธการที่นำชัยชนะมาสู่สหพันธ์เวนิสและทำให้พระเจ้าชาร์ลส์ที่ 8 แห่งฝรั่งเศสต้องยุติการรุกรานอิตาลี และถอยทัพกลับไปฝรั่งเศสในปี ค.ศ. 1498
ดูเพิ่ม

สงครามอิตาลี (ค.ศ. 1494-1498)
ฟรีเควนซีส์

ฟรีเควนซีส์ (อังกฤษ: Frequencies) เป็นอัลบั้มชุดแรก ของวง แอลเอฟโอ  เป็นอัลบั้มแนวเทคโน ที่อยู่ต้นสังกัด ของ วอร์พเรคคอร์ดส์ ในสหราชอาณาจักร และ  ทอมมี่บอยเรคคอร์ดส์/วอร์เนอร์มิวสิกกรุป ในสหรัฐอเมริกา
รายชื่อเพลง

"Intro" – 2:24
"L.F.O." (Bell, Varley, Martin Williams) – 3:26
"Simon From Sydney" – 5:05
"Nurture" – 4:40
"Freeze" – 3:56
"We Are Back" – 4:45
"Tan Ta Ra" – 4:29
"You Have To Understand" – 4:04
"El Ef Oh!" – 3:49
"Love Is The Message" – 3:45
"Mentok 1" – 4:17
"Think A Moment" – 3:27
"Groovy Distortion" – 3:28
"[Untitled]" – 2:57
ฟรานเซส แม็คดอร์มานด์

| ฟรานเซส แม็คดอร์มานด์ |
| --- | --- |
แม็คดอร์มานด์ ในงานรางวัลสมาคมนักแสดงภาพยนตร์และโทรทัศน์ ปี 2015
เกิด: ฟรานเซส หลุยส์ แม็คดอร์มานด์  (1957-06-23) มิถุนายน 23, 1957 (67 ปี) ชิคาโก รัฐอิลลินอย สหรัฐอเมริกา
การศึกษา: โรงละครกูทรี
ศิษย์เก่า: วิทยาลัยเบธานี (B.A.)   มหาวิทยาลัยเยล (M.F.A)
อาชีพ: นักแสดง
ปีปฏิบัติงาน: 1984–ปัจจุบัน
คู่สมรส: โจเอล โคเอน (สมรส 1984)
บุตร: 1
ฟรานเซส หลุยส์ แม็คดอร์มานด์ (อังกฤษ: Frances McDormand, 23 มิถุนายน ค.ศ. 1957) เป็นนักแสดงชาวอเมริกัน เธอเป็นหนึ่งในนักแสดงหญิงเพียงไม่กี่คนที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดตลอดกาล เธอแต่งงานกับผู้กำกับและนักเขียน โจเอล โคเอน ตั้งแต่ปี 1984 และร่วมแสดงภาพยนตร์ของสองพี่น้องตระกูลโคเอนหลายเรื่อง เช่น Blood Simple (1984), Raising Arizona (1987), Fargo (1996), The Man Who Wasn't There (2001) และ ยกขบวนป่วนซีไอเอ (2008) แม็คดอร์มานด์เป็นหนึ่งในนักแสดงไม่กี่คนที่ได้รับสามมงกุฎแห่งการแสดง ในปี 1997 เธอได้รับรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง Fargo ในปี 2011 เธอได้รับรางวัลโทนี่ สาขานักแสดงนำหญิงยอดเยี่ยม สำหรับการแสดงในละครบรอดเวย์เรื่อง Good People และในปี 2015 เธอได้รับรางวัลเอ็มมี สาขานักแสดงนำหญิงยอดเยี่ยมประเภทละครหรือภาพยนตร์จาก Olive Kitteridge
ฟลอริดาจอร์เจียไลน์

| ฟลอริดาจอร์เจียไลน์ |
| --- | --- |
ไบรอัน เคลลีย์ (ขวา) และไทเลอร์ ฮับบาร์ด (ซ้าย)
ข้อมูลพื้นฐาน
ที่เกิด: Nashville, Tennessee, U.S.
แนวเพลง: คันทรีป็อป โบรคันทรี
ช่วงปี: 2010–present
ค่ายเพลง: Big Machine

สมาชิก:   ไบรอัน เคลลีย์  ไทเลอร์ ฮับบาร์ด 

เว็บไซต์: floridageorgialine.com
ฟลอริดาจอร์เจียไลน์ (อังกฤษ: Florida Georgia Line) เป็นนักร้องคู่แนวคันทรีชาวอเมริกัน ประกอบด้วยนักร้องนำ ไทเลอร์ ฮับบาร์ด และนักร้องสนับสนุน ไบรอัน เคลลีย์ ซิงเกิลเปิดตัว "ครูส" เป็นเพลงที่ได้รับความนิยมที่สุด ทำลายสถิติยอดขายได้สองสถิติ ได้แก่ ซิงเกิลถูกดาวน์โหลดมากกว่าเจ็ดล้านครั้ง กลายเป็นเพลงคันทรีเพลงแรกที่ได้รับการรับรองระดับเพชร เคยซิงเกิลดิจิทัลแนวคันทรีที่ขายดีที่สุดตลอดกาล ขึ้นอันดับหนึ่งนาน 24 สัปดาห์ จนกระทั่งถูกล้มสถิติด้วยเพลง "บอดีไลก์อะแบ็กโรด" ของแซม ฮันต์ ฟลอริดาจอร์เจียไลน์บุกเบิกแนวเพลงคันทรีแบบที่เรียกว่า "โบรคันทรี" (bro-country) ซึ่งมีองค์ประกอบของดนตรีแนวร็อกและฮิปฮอป และมีเนื้อหาเกี่ยวกับการสังสรรค์ การดื่ม การขับรถกระบะ และการดึงดูดแบบโรแมนติก
ฟลอริดาจอร์เจียไลน์ ก่อตั้งในปี ค.ศ. 2010 ที่แนชวิลล์ รัฐเทนเนสซี และเริ่มจากการเป็นวงร้องคัฟเวอร์ ในเดือนธันวาคม ค.ศ. 2011 พวกเขาเซ็นสัญญากับค่ายบิกลาวด์เมาน์เทน อีพีชุดที่สองชื่อ อิตซ์จัสต์วอดวีดู ออกจำหน่ายในปี ค.ศ. 2012 ติดชาร์ตบิลบอร์ดอัลบั้มเพลงคันทรี หลายเดือนผ่านไป พวกเขาเซ็นสัญญากับสังกัดรีพับลิกแนชวิลล์ ส่วนหนค่งของกลุ่มบิกแมชีนเลเบลกรุป พวกเขาออกอัลบั้มที่สอง เอนีติงโกส์ ในวันที่ 14 ตุลาคม ค.ศ. 2014 อัลบั้มที่สาม ดิกยัวร์รูตส์ ออกจำหน่ายในวันที่ 26 สิงหาคม ค.ศ. 2016
ฟรักโทส

Chemical compound
ฟรักโทส, ฟรุกโทส, ฟรุกโตส, ฟรุคโตส, ฟรุคโทส (อังกฤษ: fructose) หรือชื่ออื่นเช่น น้ำตาลผลไม้ (fruit sugar), เลวูโลส (levulose), D-fructofuranose, D-fructose, D-arabino-hexulose เป็นน้ำตาลพื้นฐานจำพวกโมโนแซ็กคาไรด์ พบในอาหารมากมายและเป็นหนึ่งในสามของน้ำตาลในเลือดที่มีความสำคัญมากที่สุด อีกสองชนิดที่เหลือคือ กลูโคสและกาแล็กโทส ฟรักโทสมีมากใน น้ำผึ้งและผลไม้ต่าง ๆ เช่น เบอร์รี เมลอน ฯลฯ ซึ่งโดยปกติจะอยู่ร่วมกับ ซูโครสและกลูโคส ฟรักโทสได้มาจากการย่อยสลายซูโครส ซึ่งเป็นไดแซ็กคาไรด์ที่ประกอบด้วยกลูโคสและฟรักโทส การย่อยสลายจะเร่งโดยเอนไซม์ในระหว่างการย่อยอาหาร
บางครั้งฟรักโทสถูกแนะนำให้เป็นน้ำตาลสำหรับผู้ป่วยโรคเบาหวาน (diabetes mellitus) ซึ่งมีภาวะน้ำตาลในเลือดต่ำ (hypoglycemia) เพราะมันมีค่าGI 32 (Glycemic Index) ต่ำ เมื่อเทียบกับน้ำตาลจากอ้อย (ซูโครส) แต่อย่างไรก็ตาม ข้อดีของมันก็เกิดขึ้นเพียงชั่วคราวเท่านั้น เพราะว่าฟรักโทสมีผลข้างเคียงต่อลิพิดในพลาสมา (plasma lipids) การที่ฟรักโทสมีค่า GI ต่ำ เพราะว่าลักษณะเฉพาะและวิถีเมทาบอลิกของฟรักโทสสายยาว ซึ่งเกี่ยวข้องกับกระบวนการฟอสฟอริเลชัน (phosphorylation) และกระบวนการของเอนไซม์หลายขั้นตอนในตับ
โครงสร้าง

ฟรักโทสเป็นลีโวโรเททอรีโมโนแซ็กคาไรด์ ซึ่งมีสูตรเอมไพริกัลเดียวกับ กลูโคส (C6H12O6) แต่ด้วยโครงสร้างที่ต่างกัน  ถึงแม้ว่าฟรักโทสเป็นเฮกโซส (6 คาร์บินซูการ์) โดยทั่วไปมันคงอยู่เป็น 5-เมมเบอร์เฮมิคีตัลริง ฟูแรโนส (5-member hemiketal ring (a furanose ))  หมู่ฟังก์ชัน-OH แรกชี้ไปทางตรงกันข้ามจาก -OH หมู่ที่ 2 และ3
โครงสร้าง > ไอโซเมอริซึม

D-ฟรักโทส มีการจัดเรียงตัวเดียวกันที่เพนูลติเมตคาร์บอนของมันเป็น  D-กลีเซอรัลดีไฮด์ (glyceraldehyde) ฟรักโทสมีความหวานมากกว่ากลูโคสเนื่องจากโครงสร้างแบบสเตอริโอเมอริซึมของมัน
alpha-D-Fructose
beta-D-Fructose
beta-L-Fructose
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Fructose
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
พ่อสั่งมาฟัด

| พ่อสั่งมาฟัด |
| --- | --- |
โปสเตอร์ภาพยนตร์ พ่อสั่งมาฟัด
กำกับ: เดวิด จาง
นักแสดงนำ: เจย์ซี ชาน เสี่ยหวี่
ผู้จัดจำหน่าย: ไชน่าไลอ้อน
วันฉาย: 8 มิถุนายน ค.ศ. 2012
ความยาว: 89 นาที
ประเทศ: ไต้หวัน
ภาษา: จีนกลาง
พ่อสั่งมาฟัด (จีน: 寶島雙雄); อังกฤษ: Double Trouble) เป็นภาพยนตร์ไต้หวันแนวตลกแอ็คชั่น ค.ศ. 2012 กำกับโดยเดวิด จาง นำแสดงโดยเจย์ซี ชาน และเสี่ยหวี่
เนื้อเรื่องย่อ

เป็นเรื่องราวของสองพนักงานรักษาความปลอดภัย ซึ่งได้แก่ เจ ผู้เป็นพนักงานรักษาความปลอดภัยที่ไทเป ซึ่งรู้สึกเบื่อหน่ายกับนักท่องเที่ยวจากปักกิ่ง กับ โอเชี่ยน ผู้เป็นพนักงานรักษาความปลอดภัยจากประเทศจีนแผ่นดินใหญ่ซึ่งได้รับรางวัลแรฟเฟิล และได้เดินทางมาที่ไต้หวัน ซึ่งเขาเป็นพยานเพียงคนเดียวที่พบเห็นการโจรกรรมภาพวาด เจได้บังคับให้โอเชี่ยนร่วมมือกับเขาเพื่อชิงภาพวาดกลับคืนมา ที่ซึ่งทั้งคู่เกิดความขัดแย้งกัน แต่แล้วในที่สุดทั้งสองก็ยอมรับในความต่าง และได้ร่วมมือกันในเวลาต่อมา
นักแสดงนำ

เจย์ซี ชาน รับบทเป็น เจ
เสี่ยหวี่ รับบทเป็น โอเชี่ยน
เจสสิกา แคมเบนซี
แอมเบอร์ แอน
การสร้าง

เดวิด จาง ซึ่งเป็นผู้กำกับภาพยนตร์ชุดนี้ เคยรับหน้าที่เป็นผู้ช่วยผู้กำกับที่ไต้หวันเป็นระยะเวลา 7 ปี ได้ทำการนำเสนอเรื่องราวโดยอาศัยความตลกที่เกิดจากความแตกต่างทางวัฒนธรรมจีนและไต้หวัน ที่แม้จะใช้ภาษาจีนกลางเหมือนกัน หากแต่ได้แยกห่างกันมานับสิบปี ภาษาที่ใช้จึงต่างกันไป และโดยแท้จริงแล้ว ทางผู้กำกับต้องการเน้นถึงมิตรภาพที่สามารถเกิดขึ้นได้แม้จะมีความต่างกัน ซึ่งภาพยนตร์ชุดนี้ ได้รับแรงบันดาลใจจากภาพยนตร์ คู่ใหญ่ฟัดเต็มสปีด ที่ได้นำเสนอเรื่องราวของสองตัวละครที่มีความแตกต่างกัน
แหล่งข้อมูลอื่น

Double Trouble Review at HK Neo Reviews
ฟรานเซส ฮอดจ์สัน เบอร์เนทท์

| ฟรานเซส ฮอดจ์สัน เบอร์เนทท์ |
| --- | --- |
เบอร์เนทท์ ในปี ค.ศ. 1888
เกิด: ฟรานเซส เอลิซา ฮอดจ์สัน 24 พฤศจิกายน ค.ศ. 1849(1849-11-24) ชีธัม แมนเชสเตอร์ อังกฤษ
เสียชีวิต: 29 ตุลาคม ค.ศ. 1924(1924-10-29) (74 ปี) แพลนโดม แมเนอร์ รัฐนิวยอร์ก สหรัฐ
อาชีพ: นักเขียนนวนิยาย, นักเขียนบทละคร
พลเมือง:   อังกฤษ (ตั้งแต่เกิด)  สหรัฐ (ตั้งแต่ ค.ศ. 1905) 
คู่สมรส: สวอน เบอร์เนทท์ (สมรส 1873; หย่า 1898) สตีเฟน ทาวน์เซนด์ (สมรส 1900; หย่า 1902)
บุตร: 2
บิดามารดา: เอ็ดวิน ฮอดจ์สัน (1816–53) เอลิซา บูนด์ (−1870)
ฟรานเซส เอลิซา ฮอดจ์สัน เบอร์เนทท์ (อังกฤษ: Frances Eliza Hodgson Burnett; 24 พฤศจิกายน ค.ศ. 1849 – 29 ตุลาคม ค.ศ. 1924) เกิดที่แมนเชสเตอร์ ประเทศอังกฤษ แต่เธอกับมารดาย้ายไปอยู่ที่เทนเนสซี ประเทศสหรัฐอเมริกาในปี ค.ศ. 1865 หลังจากบิดาเสียชีวิต เธอเริ่มเขียนหนังสือลงตามนิตยสารต่าง ๆ ตั้งแต่ช่วงปลายวัยรุ่น เมื่ออายุ 24 ปี เบอร์เนทท์ได้แต่งงานกับ ดร. แอล. เอ็ม. เบอร์เนทท์ ซึ่งทำงานที่วอชิงตัน ดี.ซี. ก่อนจะหย่าเมื่ออายุ 49 ปีและแต่งงานใหม่ แต่ไม่นานก็หย่าอีกครั้ง เธอได้สัญชาติอเมริกันในปี ค.ศ. 1905 เบอร์เนทท์เขียนบทละครและนวนิยายรัก โดยมีฉากส่วนใหญ่ในแลงคาเชียร์ ซึ่งได้รับความนิยมไปตลอดอายุขัยของเธอ แต่ที่จดจำกันได้มากก็คือหนังสือสำหรับเด็ก โดยเฉพาะอย่างยิ่ง ลอร์ดน้อยฟอนเติลรอย (ค.ศ. 1886) เจ้าหญิงน้อย (ค.ศ. 1905) และ สวนปริศนา (ค.ศ. 1911)
ผลงานบางส่วน

That Lass o' Lowrie's (ค.ศ. 1877)
Haworth's (ค.ศ. 1879)
Louisiana (ค.ศ. 1880)
A Fair Barbarian (ค.ศ. 1881)
Esmeralda - บทละครแต่งร่วมกับวิลเลียม จิลเล็ตต์ (William Gillette.) (ค.ศ. 1881)
Through One Administration (ค.ศ. 1883)
ลอร์ดน้อยฟอนเติลรอย (ค.ศ. 1886)
The Lady of Quality - บทละคร  (ค.ศ. 1896)
The One I Knew Best of All - อัตชีวประวัติวัยเด็ก (ค.ศ. 1893)
เจ้าหญิงน้อย (ค.ศ. 1905)
สวนปริศนา (ค.ศ. 1909)
The White People - นวนิยาย (ค.ศ. 1917)
แหล่งข้อมูลอื่น

Complete Works of Frances Hodgson Burnett including articles and short stories
ผลงานโดย ฟรานเซส ฮอดจ์สัน เบอร์เนทท์ ในรูปแบบหนังสืออิเล็กทรอนิกส์ ที่ Standard Ebooks
ผลงานของ Frances Hodgson Burnett ที่โครงการกูเทินแบร์ค
ผลงานเกี่ยวกับ/โดย ฟรานเซส ฮอดจ์สัน เบอร์เนทท์ ที่อินเทอร์เน็ตอาร์ไคฟ์
ผลงานโดย ฟรานเซส ฮอดจ์สัน เบอร์เนทท์ บนเว็บ LibriVox (หนังสือเสียง ซึ่งเป็นสาธารณสมบัติ)
ฟรานเซส ฮอดจ์สัน เบอร์เนทท์ ที่ ฐานข้อมูลจินตนิยายทางอินเทอร์เน็ต (ISFDB)
Little Lord Fauntleroy:  Frances Hodgson Burnett
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  อาร์เจนตินา  กาตาลุญญา  เยอรมนี  อิตาลี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  กรีซ 2  เกาหลี 2  โครเอเชีย  เนเธอร์แลนด์  โปแลนด์  โปรตุเกส  รัสเซีย  นครรัฐวาติกัน 
วิชาการ:  CiNii 
ศิลปิน:  มิวสิกเบรนซ์  ULAN 
ประชาชน:  Deutsche Biographie  Trove 
อื่น ๆ:  SNAC  IdRef
ฟลอเรนซ์ ลอว์เรนซ์

| ฟลอเรนซ์ ลอว์เรนซ์ |
| --- | --- |
ฟลอเรนซ์ ลอว์เรนซ์
สารนิเทศภูมิหลัง
เกิด: 2 มกราคม ค.ศ. 1886(1886-01-02) ฟลอเรนซ์ แอนนี บริดจ์วูด แฮมิลตัน รัฐออนแทริโอ แคนาดา
เสียชีวิต: ธันวาคม 28, 1938(1938-12-28) (52 ปี) เวสต์ฮอลลีวูด รัฐแคลิฟอร์เนีย
คู่สมรส: Harry Solter (1908-1920) Charles Woodring (1921-1932) Henry Bolton (1933-1934)
ฟลอเรนซ์ ลอว์เรนซ์ (อังกฤษ: Florence Lawrence) (2 มกราคม ค.ศ. 1886 - 28 ธันวาคม ค.ศ. 1938) เป็นนักประดิษฐ์ชาวแคนาดาและนักแสดงภาพยนตร์เงียบ เธอมักถูกเอ่ยถึงว่า เป็น "ดาราหนังคนแรก" เธอมีผลงานแสดงโด่งดังจากเรื่อง "The Biograph Girl," "The Imp Girl," และ "The Girl of a Thousand Faces" ลอว์เรนซ์ยังปรากฏในภาพยนตร์มากกว่า 270 เรื่อง ในหลายสังกัดค่ายภาพยนตร์
ฟรานซิส ลอว์เรนซ์

| ฟรานซิส ลอว์เรนซ์ |
| --- | --- |
ลอว์เรนซ์ ในปี 2015
เกิด:  (1971-03-26) 26 มีนาคม ค.ศ. 1971 (53 ปี) เวียนนา, ออสเตรีย
สัญชาติ: อเมริกัน
อาชีพ: ผู้กำกับภาพยนตร์
ปีปฏิบัติงาน: 2005–ปัจจุบัน
ฟรานซิส ลอว์เรนซ์ (อังกฤษ: Francis Lawrence) เกิดวันที่ 26 มีนาคม ค.ศ. 1971 เป็นผู้ผลิตภาพยนตร์ชาวอเมริกัน เขาได้เปิดตัวในฐานะผู้กำกับภาพยนตร์ยาวเรื่องแรกของเขากับภาพยนตร์ระทึกขวัญเหนือธรรมชาติเรื่อง คอนสแตนติน: คนพิฆาตผี (2005) และตั้งแต่นั้นเป็นต้นมาเขาก็กำกับภาพยนตร์บันเทิงคดีพยากรณ์และหลังพยากรณ์เรื่อง ไอ แอม เลเจนด์: ข้าคือตำนานพิฆาตมหากาฬ (2007) ดราม่าโรแมนติกเรื่อง วอเทอร์ ฟอร์ เอลเลเฟ่นส์: มายารัก ละครสัตว์ (2011) ภาพยนตร์สี่ในห้าใน ภาพยนตร์ชุด เกมล่าเกม, และสายลับเขย่าขวัญ เรด สแปร์โรว์: หญิงร้อนพิฆาต (2018)